Foto: AFP Eron janubidagi Fors viloyatida maktab o‘quvchilarini olib ketayotgan avtobus ag‘darilib ketdi. Bu haqda «Sinxua» agentligi mahalliy OAVga asosan xabar bermoqda. Ta’kidlanishicha, yo‘l-transport hodisasi oqibatida kamida 12 kishi halok bo‘ldi, yana 33 inson jabrlangan. Avtobus qo‘shni Xormuzgon viloyatidan maktab o‘quvchilarini olib kelayotgan bo‘lgan. Avvalroq Polshada ikki qavatli avtobus ag‘darilib ketgani xabar berilgandi.